《古意》
宋代·蒲寿宬

梳鬟照寒泚，寒泚知贞胸。
整鬟摘秋芳，秋芳无冶容。
平生几偃蹇，今逐梁君鸿。
既甘布裙绩，宁厌短褐舂。
剔目信已笃，刲耳何所从。
独抚箜篌谣，河流自潨潨。

作者简介：名或作寿晟、寿峸。宋末阿拉伯人。与弟蒲寿庚至泉州贸易。度宗咸淳间，知梅州。益、广二王航海至泉州，时寿庚为泉州守，闭城不纳。寿宬密谕寿庚纳款于元，遂于景炎元年同降元朝。有《心泉学诗稿》。